สวัสดีค่ะ ดิฉันมีอาการเป็นผื่นจุดแดงๆกระจายใต้ผิวหนัง จะเป็นบริเวณเนื้ออ่อน โดยแต่ละที่จะมีลักษณะวงเท่ากับหนังยางวงใหญ่ค่ะ จะเห็นได้ชัดตอนที่กำลังอาบน้ำ และจะหายจางลงไปเอง 5-10 นาที โดยที่ไม่มีอาการคัน บวกกับมีอาการเหงือกอักเสบและเลือดออกง่ายด้วยค่ะ
สวัสดีค่ะ อาการเป็นผื่นแดงเป็นจุดๆกระจายตามผิวหนัง เป็นมากหลังอาบน้ำแล้วหายไปได้เองนั้น อาจจะเป็นไม่ใช่ผื่นที่จำเพาะเจาะจงกับโรคใดอย่างชัดเจน อาจจะเป็นแค่ผื่นแดงตามหลังการระคายจากการขัดถู การโดนสารที่ทำให้ระคายเช่นสบู่ โลชั่นที่ใช้ หรือเป็นผื่นแดงจากผื่นผิวหนังอักเสบแต่ผื่นชนิดนี้มักจะคันเยอะ และไม่ค่อยหายไปเองเร็วมากนักในเบื้องต้น หลีกเลี่ยงการขัดถูตรงเนื้ออ่อนๆ อาบน้ำด้วยน้ำอุณหภูมิห้องปกติ ใช้สบู่ที่ไม่ก่อให้เกิดการระคายเคืองควรจะไปพบแพทย์ถ้าผื่นจุดแดงดังกล่าวเป็นมาก ลุกลาม คันเยอะ มีตุ่มหนองให้เห็นร่วมด้วย ซึ่งอาจบ่งบอกถึงการติดเชื้อที่ผิวหนังด้วยได้ แต่ถ้าผื่นหายเองไปค่อนข้างเร็วก็คงนึกถึงการติดเชื้อน้อย